Author: Dvoranova
Last saved by: agenda0
Company: Urad vlady SR

ÚRAD  VLÁDY
SLOVENSKEJ  REPUBLIKY
     sekcia vládnej legislatívy
									  Na rokovanie vlády SR
									  dňa 13. júna  2001
									  K materiálu č. 4115 /2001
									  K bodu č. 8

S T A N O V I S K O
k návrhu zmien predpisov v nadväznosti na pripomienkové konanie k materiá-lom vlády SR v súlade s dokumentom Audit
_____________________________________________________________________

I
	Materiál predkladá na rokovanie vlády SR podpredseda vlády pre ekonomiku I. Mikloš. 
II
	Na základe uznesenia vlády č. 694/2000 (bod C.23), ktorým vláda schválila Audit súladu financovania a činností ústredných orgánov štátnej správy a organizácii v ich pôsobnosti a ktoré uložilo podpredsedovi vlády pre ekonomiku v spolupráci s podpredsedom vlády pre legislatívu vypracovať návrh zmeny všetkých predpisov (rokovacieho poriadku vlády, smerníc na prípravu a predkladanie materiálov na roko-vanie vlády, legislatívnych pravidiel vlády) v oblasti medzirezortného pripomienko-vého konania v súlade s dokumentom Audit. Cieľom navrhovaného systému pripo-mienkového konania k materiálom vlády je celý proces zefektívniť a zjednodušiť.
	Legislatívna rada vlády SR prerokovala tento návrh na svojom zasadnutí 29. mája 2001 a odporučila predkladateľovi zapracovať najmä tieto pripomienky:
- pre legislatívne materiály, vrátane medzinárodných zmlúv, finančné memorandá alebo iné dokumenty medzinárodnej povahy bude mať tento materiál len odporúča-júci charakter,
- poukázala na potrebu zasielania materiálov na pripomienkové konanie aj v písomnej forme, vzhľadom na technické vybavenie ústredných orgánov štátnej správy,
- poukázala na novú možnosť pripomienkovania materiálov vlády verejnosťou v sú-lade s § 5 ods. 5 zákona č. 211/2000 Z.z. o slobodnom prístupe k informáciám, ako aj na možnosť vlády podľa ustanovenia čl. 119 písm. j) Ústavy SR vyhlá-siť k predloženému materiálu „verejnú diskusiu“,
- vypustiť kompetenciu Úradu vlády SR na jazykové a štylistické úpravy ma-teriálov legislatívnej povahy.

III
Sekcia vládnej legislatívy Úradu vlády SR konštatuje, že predkladateľ do no-vého znenia návrhu zapracoval pripomienky a odporúčania legislatívnej rady. Vzhľa-dom na uvedené odporúčame návrh v predloženom znení  s c h v á l i ť  s tým, že do návrhu bude zapracovaná ešte táto pripomienka:
V bode 3.4.1 (strana 6) v druhej vete vypustiť slovo „jazykovými“.
Bratislava 8. júna 2001
Vypracovala: V. Kučáková
		 D. Pajtinková

								   Štefan  G r m a n
								   generálny riaditeľ
							        sekcie vládnej legislatívy